BOEKRESENSIE - The Post
Arts & Culture Events & Entertainment Nature & Nurture
by See Website Reference 29th Apr 2020 29th Mar 2020 0408
Dié boek se titel sê dit alles! Hierdie bygewerkte tweede uitgawe deur Braam van Wyk en Piet van Wyk verskaf ’n duidelike uiteensetting van hoe bome saamgestel is en waarna om op te let wanneer ’n boom geïdentifiseer word. Die boek bestaan uit twee dele:
Deel 1 beskryf en illustreer duidelik die verskillende dele van ’n boom en hul rol in boomidentifikasie.
Deel 2 bevat ’n sleutel tot 43 boomgroepe, gebaseer op maklik waarneembare stingel- en blaarkenmerke. Dit gee ’n duidelike oorsig van elke groep, sowel as die Suider-Afrikaanse boomfamilies wat in die onderskeie groepe verteenwoordig word. Talle kleurfoto’s en verduidelikende illustrasies ondersteun die teks wat dié handleiding toeganklik en gebruikersvriendelik maak.
Identifiseer die Bome van Suider-Afrika sal lesers toerus met ’n goeie begrip van die bou van bome en waarna hulle moet oplet om dit korrek te identifiseer.
Ook beskikbaar in Engels as How to Identify Trees in Southern Africa.
See Website Reference 23rd Apr 2020 29th Mar 2020